Diari Oficial de la Generalitat Valenciana


Sumari del DOGV 5178, del 17-01-2006 (2005/14601)

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 8.320 m² de superfície, situada a Alacant, realitzada per l'ajuntament del dit municipi, per la construcció d'una escola d'art i superior de disseny.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14604


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * cultura regional
    * transmissió de la propietat
    * propietat immobiliària

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 8.320 m² de superfície, situada a Alacant, realitzada per l'ajuntament del dit municipi, per la construcció d'una escola d'art i superior de disseny. [2005/14598]  
L'Ajuntament d'Alacant, per acord plenari adoptat en sessió ordinària realitzada el dia 29 de juliol de 1993, va acordar la cessió gratuïta a la Generalitat Valenciana d'una parcel·la de la seua propietat de 8.320 m² de superfície, situada al carrer del Clot del dit municipi, que confronta: nord, propietat de Mariano Ferri Serna; sud, col·legi públic Emilio Varela; est, col·legi públic Emilio Varela, i oest, carrer del Clot.  
A proposta de la Conselleria de Cultura, Educació i Esport de data 14 de setembre de 2005, s'han realitzat els tràmits legals oportuns per a l'acceptació de la cessió i la seua formalització.  
Cal destacar que, si bé en l'acord plenari mencionat es van cedir dues parcel·les (una en el carrer del Clot i una altra en el c/Arpón) per estar destinades inicialment a escola d'art i superior de disseny i a institut d'educació secundària, respectivament; no es proposa acceptar la parcel·la del carrer Arpón ja que, d'acord amb la informació que es disposa, esta última parcel·la es destinà a la construcció del hui denominat col·legi públic Voramar.  
Consta en les actuacions que la parcel·la que se cedix té la naturalesa jurídica de bé patrimonial i que l'ajuntament ha complit el que disposen els articles 109 i següents del Reglament de Béns de les Entitats Locals.  
La cessió es realitza amb la finalitat de destinar la parcel·la a la construcció d'una escola d'art i superior de disseny, amb subjecció al que disposa l'article 111.1 del Reglament de Béns de les Entitats Locals, de manera que si s'altera la destinació de la cessió, la parcel·la revertirà a l'ajuntament amb totes les seues pertinences i accessions.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alacant de la parcel·la de 8.320 m² de superfície, situada al carrer del Clot s/n, partida dels Àngels de la Creu i de l'Ametlerar de la dita població, que confronta: nord, propietat de Mariano Ferri Serna; sud, col·legi públic Emilio Varela; est, col·legi públic Emilio Varela, i oest, carrer del Clot.  
La parcel·la consta inscrita en el Registre de la Propietat d'Alacant, número 1, al tom 2586, llibre 1658, foli 146 i finca 89.579.  
Referència cadastral: 3098841TQ4748R9317VE  
L'immoble s'accepta lliure de càrregues i gravàmens, afecció o limitació de cap classe i al corrent de qualsevol despesa.  
Segon  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'una escola d'art i superior de disseny, i queda subjecta al que disposa l'article 111.1 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici educatiu i adscrit a la Conselleria de Cultura, Educació i Esport, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.  
València, 16 de desembre de 2005.. El conseller d'Economia, Hisenda i Ocupació: Gerardo Camps Devesa